Lisa 1
Kaitseväe peastaabi 
väljaõppeosakonna ülema 22.02.2024 kirja nr KV-3.1-3/24/4012 juurde

Kaitseväe 2024. aasta sangpommispordi
meistrivõistluste juhend

1.	Eesmärk: arendada ja populariseerida sangpommisporti Kaitseväes, selgitada välja Kaitseväe meistrid sangpommispordis ning komplekteerida „Team Kaitsevägi“ võistkonnad siseriiklikeks ja rahvusvahelisteks võistlusteks.
2.	Koht ja aeg: Tallinna Kergejõustikuhall (Herne 30, 10135 Tallinn) 20. märts 2024.
3.	Võistluse ajakava:
3.1	Võistlejate kaalumised toimuvad 19.03.2024
15:00 – 17:00 	Taara linnaku uues spordihoone	POC Priit Narusk
15:00 – 17:00	Paldiski linnaku spordihoone 		POC Viljar Vallimäe
15:00 – 17:00 	KVPS pääslahoone 			POC Sander Laht
16:30 – 18:30	Tapa linnaku Crossfit saalis		POC Taavi Kilki

3.2	Võistluspäeva 20.03.2024 orienteeruv ajakava
09.00 saabumine
09.00–09.45 kaalumine (KL ja kõik need, kes ei saanud teenistuslikel põhjustel osaleda 19.03 toimunud kaalumisel)
10.30 võistluse algus
12:00 – 14:00 lõunasöök
orienteeruvalt kell 16:30 teatevõistlus
orienteeruvalt kell 17:30 autasutamine
4.	Osavõtjad:
4.1	Kaitseväe peastaap/diviisi staabi, väeliikide väeüksused, keskalluvusega struktuuriüksused, Kaitseliidu üksused ning liitlasüksused.
4.2	Võistlusklassis H21 kuni kaks osavõtjat. Võistlusklassides H25, H35, H45 ja D21 ja D30 on võistlejate arv vaba.
4.3	Teatevõistkondade (5-liikmeline, 1 naisvõistleja ja 4 meesvõistlejat, arvestamata vanuse- ja kaaluklasse) arv on vaba.
5.	Kaalukategooriad:
5.1	Võistlusklassile H21: 63 kg, 68 kg, 73 kg, 78 kg, 85 kg, 95 kg ja üle 95 kg;
5.2	võistlusklassidele D21 ja D30: kuni 68 kg ja üle 68 kg;
5.3	võistlusklassidele H25, H35 ja H45: 73 kg, 85kg, 95kg ja üle 95kg.
6.	Eelülesandmine: osalemisest, planeeritud osalejate arvust ja majutusvajadusest tuleb teavitada meiliaadressil urmas.rajaver@mil.ee  hiljemalt 13.03.2024. Nimeline ülesandmine võistlusklasside ja kaalukategooriate kaupa registreerida KV Sharepoint keskkonda hiljemalt 18.03.2024 kella 12.00-ks (link saadetakse võistkondadele). Üksused (KL jt), kes ei pääse ligi registreerimiskeskkonda esitavad korraldajale osalejate andmed ülesandmislehel (Lisa 2) meili teel hiljemalt 15.03. Eelülesandmiseta saabunud võistkondi võistlustele ei lubata.

7.	Võistlustingimused:
7.1	meeste võistlusala koosneb kahest harjutusest (harjutus nr 1 ja harjutus nr 2), naistele toimub võistlus harjutuses nr 3 ja teatevõistlus harjutuses nr 4;
7.2	harjutus nr 1: kahe 16/24/32-kilogrammise sangpommi tõukamine rinnalt;
7.3	harjutus nr 2: 16/24/32-kilogrammise sangpommi rebimine parema ja vasaku käega;
7.4	harjutus nr 3: 12/16-kilogrammise sangpommi rebimine parema ja vasaku käega.
7.5	harjutus nr 4: 12 kg (1 naisvõistleja), 24 kg (kaks meesvõistlejat) sangpommi rebimine (ühe kordne käevahetus) ja 24 kg (2 meesvõistlejat) sangpommi tõukamine, võistkonnas 1 nais- ja 4 meesvõistlejat, arvestamata vanuse- ja kaaluklasse.
7.6	Harjutuste 1-3 sooritamise aeg on piiratud 10 minutiga. Võistlejal on õigus nõuda puhkust harjutuste sooritamise vahel 30 minutit. Harjutusi sooritatakse lühikeses spordiriietuses, mis ei varja võistleja põlvi ja küünarvarsi. Kui meesvõistleja ei teosta harjutuse 1 ajal ühtegi reeglipärast sooritust tõukamises, siis ei saa ta edasi võistelda.
7.7	Harjutused 1 ja 2 tuleb võistlejal sooritada sangpommidega, mis on sama raskusega.
7.8	Teatevõistluses (harjutus nr 4) on 5-liikmelisel võistkonnal aega 15 minuti, igal liikmel 3 minutit, vahetused on jooksvalt. Kui võistlejal lendab sangpomm käest lahti, toimub vahetus, järgmine võistleja alustab enda vahetust ettenähtud ajal. Viimase võistleja korral on viimane rebitud sooritus võistkonna lõpptulemuseks. Võistlejate järjekord teatevõistluses on järgmine:
7.8.1	1. vahetus: meesvõistleja, kahe 24 kg sangpommi tõukamine 3 minuti jooksul;
7.8.2	2. vahetus: meesvõistleja, ühe 24 kg sangpommi rebimine 3 minuti jooksul;
7.8.3	3. vahetus: naisvõistleja, ühe 12 kg sangpommi rebimine 3 minuti jooksul;
7.8.4	4. vahetus: meesvõistleja, kahe 24 kg sangpommi tõukamine 3 minuti jooksul;
7.8.5	5. vahetus: meesvõistleja, ühe 24 kg sangpommi rebimine 3 minuti jooksul.
7.9	 Võistlejate kaalumine toimub lühikeses võistlusdressis, ilma jalatsiteta.
8.	Tulemuste arvestus: võistlused on individuaal-võistkondlikud. Individuaalvõistlusel annab tõukamisel üks sooritus 2 punkti ja rebimise üks sooritus ühe punkti ning lõpptulemus korrutatakse läbi koefitsiendiga, sõltuvalt võistleja sangpommi valikust.
8.1	Meesvõistlejatel on võimalus valida kas 16kg (soorituse väärtus 0,5 punkti), 24kg (soorituse väärtus 1 punkt) või 32kg (soorituse väärtus 2 punkti) sangpommide vahel. Naisvõistlejatel on võimalus valida kas 12kg (soorituse väärtus 0,5 punkti) või 16kg (soorituse väärtus 1 punkt).
8.2	Individuaalarvestuses saavad võistlejad punkte järgnevalt:
Võistlusklass / Koht	1.
koht	2. koht	3. koht	4. koht	5. koht	6. koht	7. koht	8. koht	9. koht	10.
koht	
Kõik võistlusklassid	100 p	90 p	80 p	70 p	60 p	50 p	40 p	30 p	20 p	10 p	

8.3	Teatevõistluses saavad võistkonnad punkte järgnevalt:
Võistlusklass / Koht	1. koht	2. koht	3. koht	4. koht	5. koht	6. koht	7. koht	8. koht	9. koht	10. koht	
Teatevõistlus	750p	700p	650p	600p	550p	500p	450p	400p	350p	300p	
	11. koht	12. koht	13. koht	14. koht	15. koht						
Teatevõistlus	250p	200p	150p	100p	50p						

8.4	Juhul, kui kaks või enam võistkonda koguvad ühesuguse punktisumma, saab määravaks teatevõistlustel saavutatud kõrgem koht.
8.5	Kui võistlusklassides H21, H25, H35, H45, D21 ja D30 on vähem kui 5 võistlejat jagatakse kohapunktid kahega.
8.6	Võistkondlikku arvestusse läheb iga kaalukategooria parim tulemus H21 võistlusklassis ja  kõigi võistkonna liikmete tulemused võistlusklassides H25, H35, H45, D21, D30. Võistkonna järgmised võistlejad H21 võistlusklassis kohapunkte kinni ei hoia.
8.7	Teatevõistluses toob võistkonnale punkte parim võistkond, teised kohapunkte kinni ei hoia.

9.	Autasustamine:
9.1	individuaalarvestuses autasustatakse iga kaalukategooria kolme paremat võistlusklassides H21, H25, H35, H45 ja D21, D30 medaliga.
9.2	Kaitseväe parimat igas võistlusklassis ja teatevõistluses autasustatakse Kaitseväe 2024. aasta meistri särgiga.
9.3	Teatevõistluses autasustatakse võistkonna liikmeid medaliga.
9.4	Sangpommispordis üldvõidu saavutanud võistkonda autasustatakse rändkarika ja seinakilbiga, teise ja kolmanda koha saavutanud võistkondi rändkarikaga.
9.5	Kaitseväe rekordite ületajat naiste rebimise absoluutarvestuses ja meeste kahevõistluse absoluutarvestuses autasustatakse eriauhinnaga.

Meelis Stamm
Major
Kaitseväe peastaabi väljaõppeosakonna 
väljaõppejaoskonna staabiohvitser